Şaristanê Sydneyî yê Awustralya de kurdîstanijî dostanê xo reyde meydanê Town Hallî de kom bîyî û înan îqtîdarê AKP-MHPyî şermezar kerd. Çalakîye de hêrişê îşxalî û qirkerdişî yê vera Mexmûr, Şingal û Qendîlî ameyî şermezarkerdene.
Eşkerayîya nameyê komîteya amadekarîye ser de nê çîyî ameyî vatene: ''Hêrişê îşxalî yê dewleta tirke têna vera PKKyî nê, vera pêro Kurdîstanî yê. Tirkîya wazena Şingal û şarê ma yê ezidîyan qir bikera.''
Eşkerayîye de bêvengîya DYA, Rûsya û welatanê Ewropa ya vera hêrişan ameye şermezarkerdene.
Çalakîye de sloganê ''Kiştox Erdogan'' û ''Tirkîya îşxalker a'' ameyî vatene.
